“สรรพากร” เตือนยื่นแบบ ภ.ง.ด.94 ภายใน 30 ก.ย.-ผ่านออนไลน์ ขยายเวลาถึง 8 ต.ค.
“สรรพากร” เตือนยื่นแบบ ภ.ง.ด.94 xu4kKu 63 ภายใน 30 ก.ย.-ผ่านออนไลน์ ขยายเวลาถึง 8 ต.ค. 
“สรรพากร” เตือนยื่นแบบ ภ.ง.ด.94 xu4kKu 63 ภายใน 30 ก.ย.-ผ่านออนไลน์ ขยายเวลาถึง 8 ต.ค.
22 ก.ย. 2563

กรมสรรพากร แจ้งเตือนให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สำหรับปีภาษี 2563 ยื่นแบบพร้อมชำระภาษีได้จนถึงวันที่ 30 ก.ย.63 และผู้เสียภาษีที่ยื่นแบบพร้อมชำระภาษีผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาถึงวันที่ 8 ต.ค.63
นางสมหมาย ศิริอุดมเศรษฐ โฆษกกรมสรรพากร กล่าวว่า ผู้ที่มีหน้าที่ยื่นแบบ ภ.ง.ด.94 คือผู้ที่มีเงินได้ตามมาตรา 40(5) – (8) แห่งประมวลรัษฎากร เช่น เงินได้จากการให้เช่าทรัพย์สิน เงินได้จากการประกอบวิชาชีพอิสระ (แพทย์ วิศวกร นักบัญชี นักกฎหมาย ฯลฯ) เงินได้จากการรับเหมาที่ผู้รับเหมาต้องลงทุนด้วยการจัดหาสัมภาระในส่วนสำคัญนอกจากเครื่องมือ เงินได้จากการประกอบธุรกิจ การพาณิชย์ การเกษตร การอุตสาหกรรม การขนส่ง การขายอสังหาริมทรัพย์ที่ได้มาโดยมุ่งทางการค้าหรือหากำไร และการพาณิชย์อื่น ๆ รวมทั้งนักแสดงสาธารณะ เป็นต้น โดยต้องนำเงินได้ระหว่างวันที่ 1 ม.ค. – 30 มิ.ย.63 มารวมคำนวณและยื่นแบบชำระภาษีภายในวันที่ 30 ก.ย.63
“เพื่อเป็นการอำนวยความสะดวก และยกระดับการให้บริการของกรมสรรพากรผ่านช่องทางอิเล็กทรอนิกส์ กรมสรรพากรขอแนะนำให้ใช้บริการยื่นแบบหรือชำระภาษีทางอินเทอร์เน็ตที่ www.rd.go.th ซึ่งนอกจากผู้เสียภาษีจะได้รับความสะดวกแล้วยังได้รับสิทธิขยายเวลาการยื่นแบบ ถึงวันที่ 8 ต.ค.63 อีกด้วย” โฆษกกรมสรรพากรระบุ